ทันเกมส์ ภาคบ่าย – บล.ไทยพาณิชย์
สรุปทิศทางตลาดภาคเช้า และแนวโน้มการลงทุนภาคบ่าย โดย บล.ไทยพานิชย์ 
22 ม.ค. 2559

สรุปภาวะตลาดภาคเช้า :SET ฟื้นตัว – SET เปิดกระโดดกว่า 15 จุด ด้วยแรงหนุนที่เมื่อคืน ECB ส่งสัญญาณจะทบทวนนโยบายการเงินในการประชุมมี.ค. เพิ่มความหวังถึงการเพิ่มวงเงิน QE หลังอกหักมาจากการประชุมธ.ค. หนุนทั้งตลาดหุ้น และตลาดน้ำมันดิบให้ฟื้นตัว
ส่งผลให้ SET เปิดกระโดด ด้วยการนำของกลุ่มพลังงาน และสร้าง Sentiment ที่ดีให้กับตลาดรวม ทะลุกรอบบนของสามเหลี่ยมบริเวณ 1,262 จุด ในที่สุด มาปิดที่ระดับ 1,265.72 จุด +20.11 จุด หรือ +1.6% ด้วยมูลค่าซื้อขายที่ระดับ 1.9 หมื่นลบ. กลุ่มหลักต่างปิดบวก โดยพลังงาน แบงก์ และ ICT +3.1%, +1.7% และ +1.4% ตามลำดับ ด้านตลาดภูมิภาคอยู่ในแดนบวก
 
กลยุทธ์ที่แนะนำ :  ช่วงบ่าย: คาดขึ้นได้ต่อ โดยมีแนวต้านช่วงสั้นถัดไปที่ 1,270-1,275 จุด ส่วนการย่อตัวลงสลับ ไม่ควรต่ำกว่า 1,260 จุดแล้ว เพื่อการฟื้นตัวขึ้นได้ต่อ ประเด็นสำคัญสัปดาห์หน้า ประชุมเฟด (28 ม.ค.) ซึ่งคาดยังคงดอกเบี้ย และประชุม BoJ (29 ม.ค.)
ซึ่งหากมีการส่งสัญญาณเพิ่มวงเงิน QQE จะเป็นปัจจัยหนุนตลาดได้ต่อ กลยุทธ์ ยังเน้นเพียงการซื้อขายเก็งกำไรระยะสั้นไปก่อน ทั้งนี้ หุ้นแนะนำตามสัญญาณเทคนิค ได้แก่ BR (รับ 6.65 ต้าน 7.10 Cut 6.45) และ KAMART (รับ 7.40 ต้าน 7.95 Cut 7.15)
 